Att. — Athens: Agora — stoich. 31 — 282/1 — Hesp 7.1938.100,18 — SEG 25.89
Region: Attica (IG I-III) — Attica

θεοι. επι νικιου αρχοντος επι της οινηιδος εβδομης πρυτανειας ηι θεοφιλος θεοδοτου αχαρνευς εγραμματευεν γαμηλιωνος ενατηι ισταμενου τριτηι και εικοστει της πρυτανειας εκκλησια των προεδρων επεψηφιζεν οινοκρατης οινοβιου ελε[υ]σινιος και συνπροεδροι εδοξεν τωι δημωι αγυρριος καλλιμεδοντος κολλυτευς ειπεν επειδη ευθιος αρχων γενομενος τας τε θυσιας εθυσεν τοις θεοις κατα τα πατρια και της πομπης τωι διονυσωι επεμεληθη φιλοτιμως και ταλλα παντα επραξεν τα περι την αρχην δικαιως πειθομενος τοις τε νομοις και τοις ψηφισμασιν της βουλης και του δημου και δια ταυτα αυτον και προτερον ο δημος επηινεσεν και εστεφανωσεν εν τηι εκκλησιαι τηι εν διονυσου οπως αν ουν πασιν φανερον ηι οτι ο δημος και νυν και εις τον λοιπον χρονον τιμησει τους δικαιως αρχοντας τας αρχας και κατα τους νομους αγαθει τυχει δεδοχθαι τωι δημωι επαινεσαι ευθιον αντιφωντος τειθρασιον φιλοτιμιας ενεκα και ευνοιας ην εχων διατελει προς τον δημον και στεφανωσαι αυτον χρυσωι στεφανωι κατα τον νομον ειναι δε αυτωι και αλλο αγαθον ευρεσθαι παρα του δημου οτου αν δοκει αξιος ειναι οταν ο πειραιευς και το αστυ εν τωι αυτωι γενηται επαι[ν]εσαι δε και τους παρεδρους αυτου μειδογενην μειδωνος αθμονεα σωκρατην σωδαμου παιανιεα δικαιοσυνης ενεκα και φιλοτιμιας και στεφανωσαι εκατερον αυτων χρυσωι στεφανωι κατα τον νομον αναγραψαι δε τοδε το ψηφισμα τον γραμματεα τον κατα πρυτανειαν εν στηληι λιθινει και στησαι εμπροσθε του συνεδριου εις δε την αναγραφην της στηλης μερισαι τους επι τηι διοικησει δραχμας. ο δημος ο δημος ο σαλαμινιων οι φυλεται.